Source: http://docplayer.fi/4045720-Automatisoidun-rajatarkastuksen-mallinnusvaihtoehdot.html
Timestamp: 2018-05-23 19:13:13+00:00
Document Index: 8908308

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

AUTOMATISOIDUN RAJATARKASTUKSEN MALLINNUSVAIHTOEHDOT - PDF
AUTOMATISOIDUN RAJATARKASTUKSEN MALLINNUSVAIHTOEHDOT
Download "AUTOMATISOIDUN RAJATARKASTUKSEN MALLINNUSVAIHTOEHDOT"
1 MAANPUOLUSTUSKORKEAKOULU AUTOMATISOIDUN RAJATARKASTUKSEN MALLINNUSVAIHTOEHDOT Kandidaatintutkielma Kadetti Lauri Rinta-Harri Merikadettikurssi 81 Merivartio-opintosuunta Maaliskuu 2014
2 2 MAANPUOLUSTUSKORKEAKOULU Kurssi Merikadettikurssi 81 Tekijä Linja Merivartio-opintosuunta Kadetti Lauri Rinta-Harri Tutkielman nimi AUTOMATISOIDUN RAJATARKASTUKSEN MALLINNUSVAIHTOEHDOT Oppiaine, johon työ liittyy Sotatekniikka Säilytyspaikka Kurssikirjasto (MPKK:n kirjasto) Kurssikirjasto (RMVK:n kirjasto) Aika Tekstisivuja 30 Liitesivuja 7 TIIVISTELMÄ Automatisoitu rajatarkastus on Rajavartiolaitoksen uutta teknologiaa, jonka avulla pyritään vastaamaan nykypäivän haasteisiin. Haasteita ovat kasvava Schengen-alueen ulkorajan ylitysten lukumäärä, tiukkenevat kansainväliset vaatimukset ja muuttuva henkilöstörakenne. Rajatarkastukset ovat iso osa Rajavartiolaitoksen ydintehtävää, rajaturvallisuuden ylläpitämistä, mutta tärkeä tavoite on myös rajaliikenteen sujuvuuden varmistaminen. Automatisoidulla rajatarkastuksella pyritäänkin vastaamaan tähän haasteeseen niin, että henkilöstöä on käytettävissä muissa sitä vaativissa tehtävissä. Uudehkona apuvälineenä automatisoitua rajatarkastusta pyritään kehittämään niin, että siitä saatava hyöty olisi mahdollisimman suuri. Työssä on tutkittu niin prosessimallinnuksen teorioita kuin automatisoitua rajatarkastusta ja nämä yhteen sovittamalla pyritty löytämään toimivin prosessimallinnusteoria, jonka avulla automatisoitua rajatarkastusta voidaan myöhemmässä vaiheessa kehittää entistä toimivammaksi. Tutkimus teoriaosuus käsittelee prosessimallinnuksen eri teorioita niin, että niitä voitaisiin hyödyntää automatisoidun rajatarkastuksen kehittämisessä. Tutkittuja prosessimallinnusmenetelmiä ovat jonoteoria, lohkokaavio ja kehittyneemmät prosessimallinnusmenetelmät. Automatisoituun rajatarkastukseen on tutustuttu sitä käsittelevän kirjallisuuden, internetlähteiden ja haastattelujen avulla. Tutkimuksesta saatujen tulosten perusteella jonoteoria on toimivin vaihtoehto automatisoidun rajatarkastuksen kehittämiseksi tieteellisin keinoin. Ihminen on suurin muuttuja tässä teknisessä prosessissa ja siihen vaikuttaminen on kustannustehokkainta ja yksinkertaisinta. Lohkokaavion avulla automatisoitua rajatarkastusta voidaan havainnollistaa helposti, mutta se ei yksin anna vastauksia rajatarkastuksen kehittämiseksi. AVAINSANAT Automatisoitu rajatarkastus, prosessimallinnus, jonoteoria, lohkokaavio
3 3 AUTOMATISOIDUN RAJATARKASTUKSEN MALLINNUSVAIHTOEHDOT SISÄLLYS 1 JOHDANTO TUTKIMUSAIHEEN ESITTELY TUTKIMUSTEHTÄVÄN MÄÄRITTELY KÄSITTEET JA RAJAUKSET KÄSITTEET RAJAUS... 7 TUTKIMUSMENETELMÄT JA TUTKIELMAN VAIHEET PROSESSIMALLINNUS PROSESSIMALLINNUS YLEISESTI PROSESSIN KEHITTÄMINEN JONOTEORIA JONON SYNTYMINEN JA HUOMIOT JONOTTAMISESTA AIHEUTUVISTA KUSTANNUKSISTA JONOTEORIAN PERUSTEET JONOTEORIAN KÄYTTÄMINEN JA SEN MAHDOLLISTAMAT HAVAINNOT LOHKOKAAVIO ERILAISET LOHKOKAAVIOT LOHKOKAAVION LUOMINEN KEHITTYNEEMMÄT PROSESSINMALLINNUSMENETELMÄT QPR PROCESSDESIGNER AUTOMATISOITU RAJATARKASTUS AUTOMATISOIDUN RAJATARKASTUSAUTOMAATIN TOIMINTA AUTOMATISOIDUN RAJATARKASTUKSEN KULKU HELSINKI-VANTAAN LENTOASEMALLA JOHTOPÄÄTÖKSET AUTOMATISOIDUN RAJATARKASTUKSEN MALLINTAMINEN JONOTEORIAN AVULLA AUTOMATISOIDUN RAJATARKASTUKSEN MALLINTAMINEN LOHKOKAAVION AVULLA AUTOMATISOIDUN RAJATARKASTUKSEN MALLINTAMINEN KEHITTYNEEMMÄN PROSESSIMALLINNUSMENETELMÄN AVULLA AUTOMATISOIDUN RAJATARKASTUKSEN KEHITTÄMINEN PROSESSIMALLINNUKSEN AVULLA LÄHTEET LIITTEET
4 1 AUTOMATISOIDUN RAJATARKASTUKSEN MALLINNUSVAIH- TOEHDOT 1 JOHDANTO Tutkimuksen lähtökohtana oli lauselma automatisoitu rajatarkastus: ensimmäisen linjan prosessin purku, kuvailee prosessin vaiheet ja kestot. Työ oli aloitettava selventämällä, mikä on automatisoitu rajatarkastus, mitä ensimmäinen linja tarkoittaa ja mitä prosesseja siihen kuuluu, kauanko ne kestävät sekä millä tavalla näitä prosesseja voisi kuvailla ja mallintaa. 1.1 Tutkimusaiheen esittely Rajatarkastuksessa suoritettavat tarkastukset määritetään Schengenin rajasäännöstössä. Sopimusta sovelletaan kaikkiin Schengenin jäsenvaltioiden sisä- tai ulkorajat ylittäviin henkilöihin. Sopimuksessa määritellään rajanylityksessä niin jäsenvaltioiden kansalaisilta kuin kolmansien maiden kansalaisiltakin vaadittavat maahantulo- ja maastalähtöedellytykset, jotka täyttämällä henkilö voi ylittää Schengen-alueen rajan. [1] Rajatarkastuksessa ensimmäisen linjan prosesseilla tarkoitetaan Schengen-alueen ulkorajan ylityksen yhteydessä tehtävän tavallisen rajatarkastuksen vaiheita rajaa ylittävälle henkilölle. Rajatarkastuksen voi tehdä joko rajavartija tai se voidaan tehdä koneellisesti, jos tarkastettava täyttää vaaditut kriteerit. Tällä tavalla voidaan tarkastaa suuria massoja ja seuloa tarkastettavien joukosta epäilyttäviä henkilöitä, jotka voidaan ottaa kattavampaan tarkastukseen toiselle linjalle. Ensimmäisen linjan rajatarkastus voidaan suorittaa joko vähimmäistarkastuksena tai perusteellisena tarkastuksena. Vähimmäistarkastus koskee Schengen-jäsenvaltioiden kansalaisia ja se voidaan suorittaa täysin automatisoidusti ilman, että rajanylittäjän tarvitsee itse olla tekemisissä rajavartijan kanssa. Perusteellinen ensimmäisen linjan tarkastus suoritetaan kaikille Schengen-alueen rajan ylittäville kolmansien maiden kansalaisille. Tätä tarkastusta ei voida suorittaa pelkän automaatin avulla, vaan rajavartija varmistaa henkilön maahantuloedellytyk-
5 2 set myös puhuttamalla tämän ja leimaamalla passin. Maasta lähdön yhteydessä kolmannen maan kansalaisille suoritetaan myös kattavampi tarkistus kuin Schengenin jäsenvaltioiden kansalaisille. [1] Automatisoitu rajatarkastus on ollut käytössä Helsinki-Vantaan lentoasemalla 8. heinäkuuta 2008 lähtien. Sen tarkoitus on nopeuttaa rajatarkastusta ja saada henkilöresursseja käytettäväksi muihin tehtäviin, joita ei voida suorittaa koneellisesti. Automatisoitu rajatarkastus vaatii tarkastettavalta omatoimisuutta. Hänen tulee tehdä itse koko tarkastus toisin kuin ennen, jolloin tarkastettava odotti rajavartijan suorittavan nyt koneelle annetut toimenpiteet. [2] Rajatarkastuksen turvallisuudesta ei kuitenkaan tingitä, päinvastoin tarkastusvarmuus on lisääntynyt tarkastukseen käytettävän kapasiteetin kasvettua. Epäselvissä tilanteissa turvaudutaan tietenkin edelleen rajavartijan apuun. [3] Automatisoitu rajatarkastus toimii Schengen-alueen ulkorajoilla. Sitä voivat käyttää niin maahan tullessaan kuin maasta lähtiessäänkin Schengenin jäsenvaltioiden kansalaiset, joilla on käytössä biometrinen passi. Myös osa viisumivapaiden kolmansien maiden kansalaisista voi käyttää automatisoitua rajatarkastusta biometrisen passin kanssa. [2] Rajavartijan pitää edelleen leimata heidän passinsa, että rajanylittäjän maassaoloaika voidaan selvittää sen avulla, koska heitä koskevat Schengenin rajasäännösten rajoitukset oleskelusta Schengen-alueella aivan kuten viisumivelvollisiakin. [1] Toistaiseksi viisumivapaiden kolmansien maiden automatisoidun rajatarkastuksen käyttömahdollisuus koskee vain Japanin ja Etelä-Korean kansalaisia ja heitäkin vain Schengen-alueelta poistuttaessa, lähtötarkastuksessa. Tämä sen takia, että Schengen-alueelle tultaessa on kolmansien maiden kansalaisille suoritettava maahantulopuhuttelu ja tutkittava heidän edellytyksensä oleskella alueella. Maasta lähdettäessä automaatti voi hoitaa kaiken muun paitsi passin leimaamisen, mitä varten automaattien yhteydessä on rajavartija leimaamassa passeja. Automatisoitua rajatarkastusta on tarkoitus tulevaisuudessa laajentaa myös joihinkin muihin viisumivapaiden kolmansien maiden kansalaisiin. [4] Automatisoitu rajatarkastus perustuu henkilön biometriseen tunnistamiseen. Tarkastettavalla tulee olla biometrinen passi. Tarkastus kestää normaalitilanteessa alle 30 sekuntia. Pyörätuolilla liikkuvan tai sylilapsen kanssa matkustavan on kuitenkin vielä kuljettava perinteisen rajatarkastuksen kautta. [2] Ajallisesti yhden henkilön automatisoitu tarkastus ei välttämättä ole nopeampi kuin perinteisesti suoritettu, rajavartijan tekemä rajatarkastus. Varsinaiset hyödyt automatisoidusta rajatarkastuksesta syntyvät muulla tavalla. Yksi rajavartija voi perinteisessä rajatarkastuksessa tarkastaa yhden tarkastettavan kerrallaan, kun automatisoidussa rajatarkastuksessa yksi rajavartija voi valvoa useampaa automaattia kerrallaan sujuvien rajatarkastusten
6 3 varmistamiseksi ja näin ollen tehdä itsenäisesti useamman rajavartijan työpanoksen perinteiseen rajatarkastukseen verrattuna. Tämä auttaa erityisesti ruuhkatilanteissa tasoittamaan rajatarkastuksista aiheutuvia jonoja, kuten liitteestä 1 voi huomata: yhden rajavartijan panoksella automatisoidussa rajatarkastuksessa saavutetaan henkilötyötunneissa helposti viiden perinteisesti tarkastuksia tekevän rajavartijan työ. Liitteen kaavoissa on sovellettu Tiilikaisen [5, s. 49] käyttämiä kaavoja ja laskettu, millainen tilanne on ollut Helsinki-Vantaan lentoasemalla yhden saapuneen lennon osalta automatisoidussa rajatarkastuksessa. Tästä saadun lukuarvon avulla on laskettu, kuinka kauan yksi perinteinen tarkastus voisi kestää, että henkilötyötunneissa päästäisiin samaan arvoon. Automaatti tunnistaa yleensä mahdollisen impostorin, toisen aidoilla asiakirjoilla matkustavan henkilön, ihmissilmää varmemmin, koska se voi vertailla kasvojen piirteitä paljon tarkemmin kuin ihminen. Toki sekään ei ole aukoton ja kokenut rajavartija voi huomata jotain, mitä koneäly ei ymmärrä. Automaatti suorittaa samalla myös tietokantahakuja rajan ylityksen edellytysten selvittämiseksi. Rajavartija ei automaattisesti näitä hakuja tee, vaan hän harkitsee tarpeen tapauskohtaisesti. Biometrinen passi on käytössä kaikilla Euroopan unionin kansalaisilla vuoteen 2017 mennessä, joten automatisoidut rajatarkastukset yleistyvät muuallakin Euroopassa. Passissa on mikrosiru, josta tarkastuslaite lukee tarkastettavan henkilön tiedot, kuten kasvojen mittasuhteet, ja vertaa niitä reaaliaikaisesti tarkastettavan kasvokuvaan. Passeja on myönnetty Suomessa vuodesta 2006 lähtien, ja vuonna 2009 niihin lisättiin kasvokuvan lisäksi toiseksi biometriseksi tunnisteeksi haltijan sormenjäljet, joita ei kuitenkaan hyödynnetä Helsinki-Vantaalla olevissa rajatarkastusautomaateissa henkilön tunnistamisessa. [2] Biometrisen passin ominaisuuksista säädetään ICAO standardissa [6]. Tämän standardi vaikuttaa myös rajatarkastusautomaatteihin. Automaattien pitää pystyä lukemaan kyseisen standardin mukaisia biometrisia passeja, että ne ylipäänsä toimivat. Aiheena automatisoitu rajatarkastus on erittäin ajankohtainen kasvavan rajaliikenteen määrän ja henkilöresurssien tehokkaamman kohdistamisen kannalta. Automatisoitua rajatarkastusta pyritään kehittämään koko ajan, jotta rajanylitykset muuttuisivat sujuvammiksi ja jäsenvaltioiden olot turvallisemmiksi rajanylittäjien oikean tunnistamisen avulla. Tämä on perusteltua, koska Schengen-alueen sisärajojen rajatarkastukset ovat jääneet vapaan liikkuvuuden myötä pois. [1] Rajallisia henkilöstöresursseja voidaan automatisoidun rajatarkastuksen lisäämisen myötä kohdistaa asioihin, jotka vaativat enemmän ihmistyötunteja, mikä tekee toiminnasta kustannustehokkaampaa. Ihmistyötuntien riittävyys ja oikea kohdistaminen ovat tällä hetkellä
7 4 Rajavartiolaitoksen keskeisiä ongelmia, ja niihin automatisoitu rajatarkastus tuo apua. Myös rajanylittäjien määrän kasvu ulkorajanylityspaikoilla on kasvanut, mikä pakottaa esimerkiksi automatisoidun rajatarkastuksen kehittämiseen rajanylitysten sujuvuuden takaamiseksi. [7] Vuonna 2013 Helsinki-Vantaan lentoasemalla suoritetuista reilusta 4,1 miljoonasta rajatarkastuksesta lähes neljännes tehtiin automatisoidusti. Sekä rajatarkastusten kokonaismäärä, että automatisoitujen tarkastusten määrä ovat kasvaneet. [8] Prosessimallinnus on organisaatiossa käytettävä apukeino jonkin työvaiheen, prosessin, tarkkaan määrittämiseen ja tutkimiseen. Se kuvaa kyseisen prosessin yksityiskohtaisesti, minkä jälkeen mallinnuksen avulla prosessia voidaan kehittää ja näin työn tulosta parantaa. [9] Prosessimallinnus voidaan tehdä usealla eri tavalla, eikä se ole itsessään mitenkään tarkasti rajattu asia. Prosessimallinnuksesta on kuitenkin olemassa useita erilaisia teorioita, joiden käyttökelpoisuus riippuu määritettävästä prosessista. Eri mallinnusmenetelmillä voidaan sama prosessi kuvata eri tavoilla ja näin saada siitä erilaisia tietoja. Prosessimallinnus voi olla hyvin yksinkertainen kuvaus jonkin prosessin toiminnasta, kuten lohkokaavio, tai se voi sisältää matemaattisia kaavoja ja teorioita osana jonkin prosessin mallintamista, kuten jonoteoria. 1.2 Tutkimustehtävän määrittely Tutkimuksessa käsitellään automatisoitua rajatarkastusta ja sen eri prosesseja sekä erilaisia prosessin mallintamismenetelmiä rajatarkastuksen kuvaamisessa. Ensin käsitellään prosessin mallintamista ja sen eri teorioita. Tämän jälkeen tarkastellaan Helsinki-Vantaan lentoasemalla olevien rajatarkastusautomaattien käyttöä. Lopuksi selvitetään automatisoitua rajatarkastusta parhaiten kuvaava prosessimallinnusmenetelmä, jonka avulla rajatarkastusta voidaan kehittää. Tutkimuskysymys: Mikä on toimivin mallinnus automatisoidun rajatarkastuksen kuvaamiseen otettaessa huomioon prosessin eri vaiheet ja niiden kestot? Tutkimuskysymystä tukevat alakysymykset: Millä eri tavoin prosessi voidaan mallintaa? Miten automatisoitu rajatarkastus toimii?
8 5 Ensin tehtävänä on tutustua sekä prosessin mallintamismenetelmien toimintaan että automatisoituun rajatarkastukseen ja sen eri vaiheisiin. Tämän jälkeen prosessimallinnuksesta opittua voidaan soveltaa automatisoidun rajatarkastusprosessin toiminnassa. Tavoitteena on, että tutkimus löytäisi automatisoidulle rajatarkastukselle sopivan prosessimallinnusvaihtoehdon, ja että sitä voidaan käyttää tulevaisuudessa apuna tutkittaessa aihetta syvällisemmin. Tutkimuksen näkökulmana on teoreettinen tutkimus, jossa tavoitteena on hahmottaa automatisoidun rajatarkastuksen ensimmäisen linjan prosessin rakenteita aiempien tutkimusten, asiakirjojen ja empiirisen kokemuksen pohjalta. Asiaa lähestytään tekemällä prosessimallinnuksesta kirjallisuusselvitys, jota käytetään apuna tutkittaessa automatisoitua rajatarkastusta. Tutkimuksen teoreettisena viitekehyksenä on prosessimallinnus. Se on malli, jonka avulla prosessi kuvataan niin, että sitä voidaan kehittää. Viitekehys vaatii tarkan rajauksen, mitä mallintaminen koskee. Yleensä tarkoituksena on kehittää prosessia mallinnuksen tuottaman tiedon avulla. Kehittämistä varten mallinnukseen tulee luoda oikeat mittarit, joita arvioidaan. [9] Aihetta ei ole aikaisemmin tältä kannalta laajemmin tutkittu ja tämän tutkimuksen on tarkoitus olla perusta, jota voidaan hyödyntää tarkemmissa tutkimuksissa. Automatisoidusta rajatarkastuksesta on toki tehty tutkimuksia ennenkin, mutta ne ovat koskeneet maailmalla olevia rajatarkastusautomaatteja yleisesti. Automaatteja on myös tutkittu jonoteorian avulla ja tässä työssä siihen paneudutaan lisää. Jonoteoria on mahdollinen prosessimallinnusmenetelmä, jonka avulla automatisoitua rajatarkastusta voidaan kehittää, kun sitä on ensin tutkittu tarpeeksi tarkasti ja jonoteorian vaatima informaatio rajatarkastuksesta on saatu selvitetyksi. Tutkimuksessa käytetään Helsinki-Vantaan lentoasemalta saatua aineistoa automatisoidun rajatarkastuksen toiminnasta. Materiaali on kerätty tarkastusten ja lentojen yhteydessä ja käyty läpi sen oikeellisuuden varmistamiseksi Helsingin rajatarkastusosastolla palvelevan henkilön kanssa. Lukuarvot ovat oikeasta tilanteesta ja antavat näin ollen myös aidon kuvan tarkastuksista. Aineistoa on hyödynnetty laskettaessa automatisoidusta rajatarkastuksesta saatuja hyötyjä ja jonoteorian havainnollistamiseksi.
9 6 1.3 Käsitteet ja rajaukset Käsitteet Automatisoitu rajatarkastus (Automatic Border Control): Rajatarkastus, jossa rajanylittäjän henkilöllisyyden tunnistamisen toteuttaa automaatti ihmisen valvomana. Tunnistus toteutetaan biometrisesti. Tarkastus perustuu tarkastettavan omatoimisuuteen ja toteutetaan Schengenin rajasäännöstön mukaisesti. Automatisoitu rajatarkastus toimii ensimmäisen linjan tarkastuksena Schengen-alueen ulkorajoilla. [2] Biometrinen passi: Sirupassi, joka sisältää haltijastaan biometrisia tunnistetietoja, joita voidaan käyttää henkilön automatisoituun tunnistamiseen. Passin tunnistaa sen kannessa olevasta kuvasta. [2] Ensimmäisen linjan rajatarkastus: Kaikille Schengenin ulkorajan ylittäjille tehtävä rajatarkastus. Voidaan tehdä joko vähimmäis- tai perusteellinen tarkastus. [1] Impostori: henkilö, joka esiintyy väärällä henkilöllisyydellä käyttämällä toisen aitoja asiakirjoja [10, s. 24]. Toiseksi tekeytyjä. Mallintaminen: kuvaamista mallin, havainnollistavan esimerkin, avulla [11]. Perusteellinen tarkastus: Schengen-alueen ulkorajalla suoritettava ensimmäisen linjan tarkastus kaikille kolmansien maiden kansalaisille: tarkastetaan henkilön maahantuloedellytykset viisumitietojärjestelmästä ja tarvittavista asiakirjoista samalla puhuttamalla henkilöä Schengenin rajasäännöstön perusteiden mukaisesti. [1] Prosessi: joukko toisiinsa liittyviä, toistuvia toimintoja ja niihin vaadittavia resursseja [12]. Schengenin jäsenvaltion kansalainen: Schengenin rajasäännöstössä Schengen-sopimukseen kuuluvan valtion kansalainen. [1] Schengenin rajasäännöstö: Schengen Borders Code, SBC: Asetus, joka koskee Schengenalueen rajoilla tehtäviä henkilötarkastuksia. Asetuksen tarkoituksena on kehittää ulkorajojen yhdennettyä valvontaa Schengenin jäsenvaltioiden kesken. Sopimus edistää ihmisten vapaata liikkuvuutta Schengen-alueella. Sopimuksessa on mukana 26 Euroopan maata, joiden välisillä
10 sisärajoilla rajatarkastukset on poistettu. Yhden Schengen-maan myöntämä viisumi on voimassa koko Schengen-alueella. [1] 7 SIS-tietojärjestelmä: Schengen Information System: Järjestelmä, joka on luotu helpottamaan Schengen-maiden tiedonvaihtoa. Järjestelmässä voidaan ilmoittaa niin henkilöistä kuin asiakirjoista. [1] Sisäraja: Kahden Schengen-maan välinen raja. Kyseessä voi olla jäsenvaltioiden välinen maaraja, joki- ja järviraja, lentoasema sisäisten lentojen osalta ja jäsenvaltioiden meri-, joki- ja järviliikenteen satamia säännöllisen lauttaliikenteen osalta. [1] Ulkoraja: Schengen-alueeseen kuuluvan ja Schengen-alueeseen kuulumattoman maan välinen raja. Kyseessä voi olla, maaraja, joki- ja järviraja, meriraja, lentoasema ja joki-, meri- ja järviliikenteen satamia, jos ne eivät ole sisärajoja. [1] Vapaa liikkuvuus: Euroopan unionin kansalaisille perustamissopimuksessa taattu perusoikeus. Euroopan unionin kansalaisilla on oikeus liikkua ja oleskella vapaasti koko unionin alueella. Perustuu Schengenin rajasäännöstöön, jota sovelletaan useissa EU:n jäsenvaltioissa ja joissakin kolmansissa maissa. [1] Vähimmäistarkastus: Schengen-alueen ulkorajalla tehtävä ensimmäisen linjan minimitarkastus Schengen-alueen jäsenvaltioiden kansalaisille. Tarkastuksessa todetaan rajanylittäjän henkilöllisyys, matkustusasiakirjan voimassaolo ja aitous. Vähimmäistarkastus voidaan suorittaa täysin automatisoidusti. [1] Rajaus Tutkielma koostuu kahdesta osiosta, prosessimallinnuksen teorioista ja automatisoidun rajatarkastuksen kuvailemisesta. Tutkimus rajataan prosessimallinnuksen osalta niin, että aiheesta saatua tietoa voidaan hyödyntää automatisoidun rajatarkastuksen kuvailemisessa. Prosessimallinnus-osuus on kirjallisuustutkimus, jota hyödynnetään automatisoidun rajatarkastuksen kuvailemisessa ja mallintamisessa. Prosessimallinnus rajataan kolmen erilaisen prosessimallinnusmenetelmän teoreettiseen tarkasteluun. Automatisoitua rajatarkastusta tarkastellessa keskitytään sen toiminnan eri vaiheisiin ja niiden kestoihin ja pyritään selvittämään, miten se toimii. Tätä tarkastellessa käytetään tutkimuskoh-
11 8 teena Helsinki-Vantaan lentoaseman alakerran maahantulon viittä rajatarkastusautomaattia, koska niissä päästään optimitilanteeseen, eli yksi rajavartija valvoo viittä automaattia kerrallaan. [3] Tämä on avuksi itse tutkimuskysymykseen vastaamisessa rajatarkastuksen mallinnusvaihtoehtoja vertailtaessa. Yhdistettäessä prosessimallinnusmenetelmistä ja automatisoidusta rajatarkastuksesta saadut tiedot vastataan itse tutkimuskysymykseen, automatisoidun rajatarkastuksen kuvaamismahdollisuuksiin ottamalla huomioon tarkastuksen eri vaiheet ja niiden kestot. Tarkoituksena ei ole tehdä automatisoidusta rajatarkastuksesta valmista prosessimallinnusta, vaan löytää sitä parhaiten kuvaava prosessimallinnusmenetelmä, jota työstämällä automatisoitua rajatarkastusta voidaan tulevaisuudessa kehittää. 1.4 Tutkimusmenetelmät ja tutkielman vaiheet Tutkielma koostuu kolmesta eri osiosta. Ensin tehdään viitteistetty kirjallisuusselvitys prosessimallinnuksesta. Tutkittaessa prosessimallintamista itsessään käytetään apuna aiheesta olemassa olevia tutkimuksia ja kirjallisuutta. Tämä on tutkimuksen varsinainen teoriaosuus, jonka haasteina on löytää sopiva prosessimallinnusteoria, jota voidaan hyödyntää automatisoidun rajatarkastuksen kuvailemisessa. Olennainen osa tutkielmaa on luotettavien lähteiden löytäminen, jotta kirjallisuusselvityksestä tulee tarpeeksi selkeä ja tiivis. Toisessa osiossa käsitellään käytännössä automatisoitua rajatarkastusta. Sen tutkimisessa hyödynnetään tutkimuksessa jo prosessimallinnuksesta opittua, käytetään apuna aikaisempia tutkimuksia, selvityksiä ja muita kirjallisia sekä internetlähteitä. Vierailu Suomenlahden merivartioston Helsingin rajatarkastusosastolla Helsinki-Vantaan lentoasemalla ja rajavartijoiden haastattelut ovat myös tärkeä osa tutkielman aiheeseen perehtymistä. Tällä tavoin itse automatisoituun rajatarkastukseen ja rajatarkastusautomaattiin tutustuminen onnistuu parhaiten ja alan asiantuntijoiden haastattelu on mahdollista oikeassa ympäristössä. Haastattelun avulla voidaan kartoittaa ennestään tuntemattoman prosessin suuntia [13, s. 205]. Vierailu Helsinki-Vantaan lentoasemalla auttaa hahmottamaan automatisoidun rajatarkastustilanteen käytännössä ja tukee prosessin eri vaiheiden kuvailemista. Vierailun tarkoituksena on saada selkeä kuva prosessista sen oikeassa ympäristössä. Tutkimuksessa apuna käytetään tietenkin myös automatisoitua rajatarkastusta koskevia kirjallisia lähteitä ja niistä saatavaa tietoa. Automatisoidun rajatarkastuksen tiedot pohjautuvat osittain sekä empiiriseen eli koke-
12 musperäiseen tietoon automatisoidusta rajatarkastuksesta että siitä olemassa oleviin asiakirjoihin. 9 Viimeisessä osiossa pyritään yhdistämään kahdessa aikaisemmassa osiossa saadut tiedot niin, että voidaan päätellä, mikä prosessimallinnusmenetelmä tukee parhaiten automatisoidun rajatarkastuksen kehittämistä. Tämä tieto toimii lähtökohtana aiheen tieteelliselle tutkimiselle ja antaa mahdollisuuden automatisoidun rajatarkastuksen mallintamiselle ja kehittämiselle myöhemmässä vaiheessa.
13 10 2 PROSESSIMALLINNUS 2.1 Prosessimallinnus yleisesti Prosessimallinnuksia voidaan tehdä monella eri tavalla ja sama prosessi voidaan mallintaa monelta eri kantilta tarkasteltuna. Eri mallinnukset eivät välttämättä ole toisiaan poissulkevia tai kilpailevia ja voivat olla yhtä oikein, ne vain kuvaavat samaa prosessia eri tavoin ja voivat antaa vastauksia erilaisiin kysymyksiin prosessin toiminnasta. Kehitettävää asiaa mietittäessä on tärkeää valita oikeanlainen mallinnustapa prosessin kuvaamiseksi. Sen pitää olla prosessin kannalta hyödynnettävissä niin, että prosessia voidaan oikeasti kehittää mallinnuksen avulla. Prosessimallinnus itsessään ei ole päämäärä, vaan sen avulla pyritään parempaan lopputulokseen itse prosessissa ja se on vain apuväline ja tuki itse prosessin kehittämisessä. [9] 2.2 Prosessin kehittäminen Prosessimallinnuksen filosofiana on prosessiajattelu, jota voidaan hyödyntää melkein kaikissa organisaatioissa tuloksellisuuden kehittämisessä. Prosessiajattelussa keskeistä voi olla systeemin ajattelu, asiakaskeskeisyys, päämääräsuuntautuneisuus, keskittyminen lisäarvoa tuottavaan toimintaan, toiminnasta saatavan palautetiedon hyödyntäminen ja prosessin parantaminen. Prosessiajattelussa tärkeää ovat tehostamispyrkimykset ja arvoa tuottamattoman työn karsiminen [9] sekä se, että jokainen prosessin kanssa tekemisissä oleva ymmärtää prosessin kokonaisuuden ja oman osansa siinä. Toiminnan parantamisen ja kehittämisen perusteena ovat asiakkaan tarpeet ja prosessin tulosten esiin tuominen, ei sen toiminnalliset yksiköt. [14] Tuotantotaloudessa arvoa tuottavaa prosessia kehittämällä on usein pyrkimys parantaa toiminnan tuloksellisuutta, eli panosten ja tulosten suhdetta, mihin liittyy tarve kuvata ja kehittää jotain olemassa olevan prosessin osaa tai jopa määrittää kokonaan uusi prosessi. Prosessien mallintaminen on tärkeää, jotta voimavarat voidaan keskittää arvoa lisäävään toimintaan ja tuloksellisuutta heikentävät tekijät voidaan poistaa. [9] Tämä seikka korostuu käytännössä kaikessa nykypäivänä, oli sitten kyse suuryrityksestä tai ilmaisesta julkisesta palvelusta. Prosessia kehitettäessä tulee ottaa huomioon kokonaiskulut ja -tuotot ja se, mistä ne tulevat tai syntyvät, että osataan vaikuttaa oikeisiin kohteisiin. Prosessimallinnus ja prosessin kehittäminen ovat onnistuneet, jos minimiresursseilla saadaan aikaan maksimituotos. Prosessin mittaaminen on olennainen osa prosessin kehittämistä. Mittaamisen apuna käytetään prosessimallinnusta, jonka avulla voidaan hahmottaa, mitä osia prosessista tulisi mitata ja
14 11 miten niitä voidaan mitata. Ilman tarkkaa mittaamista prosessia on vaikea kehittää oikeaan suuntaan ja työ voi mennä hukkaan. Tämän vuoksi prosessimallintaminen on tärkeä osa koko prosessin kehittämiselle: prosessimallinnus toimii kivijalkana uudistettaessa prosessia. [9] Prosessin kehittämisessä eli uudistamisessa on kaksi toisistaan poikkeavaa tapaa toiminnan kehittämiselle: uudelleenjärjestäminen ja jatkuvat pienet parannukset. Uudelleenjärjestelyllä toimintaa muutetaan kerralla radikaalisti kustannustehokkaampaan suuntaan tekemällä isoja, selviä muutoksia. Jatkuvilla pienillä parannuksilla taas muutetaan prosessia vähitellen toiminnan kehittämiseksi. [9] Tätä tulisi tehdä koko prosessin ajan, että sen kannattavuus pysyisi hyvällä tasolla. On tärkeää tiedostaa, mitä yritykselle tai organisaatiolle merkitsee tuloksellisuus sen omien päämäärien kannalta, ja käyttää prosessien mallintamista ja kehittämistä juuri päämääräsuuntautunutta tuloksellisuutta edistävään toimintaan. [9] Tuloksellisuudella tarkoitetaan toiminnan onnistumista; mitä onnistuneempi prosessi, sitä parempi tulos ja toisin päin. [15] Tuloksellisuuden kehittäminen edellyttää, että käytettävissä on riittävä määrä tietoa tuloksellisuuden todellisesta tasosta sekä syistä, jotka lisäävät tai heikentävät tuloksellisuutta. [9] Tuloksellisuutta kehitettäessä pitää ottaa huomioon myös, mitä tuloksellisuus on. Erilaisissa prosesseissa tuloksellisuudella voidaan tarkoittaa hyvinkin erilaisia asioita. Tuloksellisuuden voi jakaa sisäiseen ja ulkoiseen tuloksellisuuteen. Sisäisellä tuloksellisuudella tarkoitetaan prosessin tuottavuutta ja taloudellisuutta sekä aikaansaannoskykyä. Tuottavuudesta ja taloudellisuudesta puhuttaessa tarkoitetaan toiminnan panos-tuotossuhdetta. Erona on se, nähdäänkö panokset tuotannontekijöinä (tuottavuus) vai rahana (taloudellisuus). Aikaansaannoskyky tarkoittaa työvoiman kykyä saada aikaan tuloksellisuutta. Ulkoinen tuottavuus koostuu palvelukyvystä ja (yhteiskunnallisesta) vaikuttavuudesta. Palvelukyvyllä tarkoitetaan asiakaspalvelun toimivuudelle ja laadulle asetettujen tavoitteiden toteutumista. Vaikuttavuus taas on toiminnan ja suoritteiden vaikutusta kansalaisiin ja yhteiskuntaan suhteessa vaikutuksille asetettuihin tavoitteisiin. Vaikuttavuuden käsitettä täydentää kustannusvaikuttavuus. [15] Jossakin prosessissa puhutaan puhtaasti sen tuottavuudesta tai taloudellisuudesta (sisäinen tuloksellisuus), toisessa voi olla kyse esimerkiksi vaikuttavuudesta johonkin yhteiskunnalliseen ilmiöön (ulkoinen tuloksellisuus). [15] Tuloksellisuus voi olla myös usean eri asian summa. Vaikuttamalla prosessin yhteen osaan voidaan vaikuttaa toiseen osaan joko positiivisesti, negatiivisesti tai olla vaikuttamatta ollenkaan. Prosessimallinnuksen avulla tämänlaiset riippuvuudet pyritään ottamaan huomioon toimintaa kehitettäessä. [9]
15 12 Mallintamiseen valitun prosessin sisältö ja tehtävät vaikuttavat jossain määrin siihen, millä tavoin ja millä tasolla prosessin mallinnus kannattaa tehdä. Turvallisuudeltaan kriittiset prosessit pitää mallintaa yksityiskohtaisella tasolla. [9] 2.3 Jonoteoria Jonoteoria on yksi todennäköisyyslaskennan tyypillinen sovellusalue. Sen tarjoamia tuloksia voidaan käyttää hyödyksi esimerkiksi rakennettaessa simulointimalleja. Jonoteorioissa ollaan yleensä kiinnostuneita siitä, kuinka pitkään yksi jonottaja joutuu keskimäärin jonottamaan tai kuinka pitkä jono keskimäärin on. [16] Jonoteoria kuvaa prosessia siihen osallistuvien henkilöiden, kuten palvelun tarjoajan tai asiakkaan, ja palvelun tuottamiseen tarvittavien välineiden näkökulmasta, ei laitteen teknisten ominaisuuksien näkökulmasta. Se kuvaa, miten eri osat, kuten jonottajien saapumisaika, palveluajat ja palvelupisteiden lukumäärä vaikuttavat prosessin läpäisyyn asiakkaan näkökulmasta. Jonoteoria ei huomioi, kuinka kauan yksi tekninen vaihe pitkittää prosessin läpäisyä, eikä niitä oteta siinä erikseen huomioon. Suunniteltaessa tai kehitettäessä jotakin palvelua on keskeistä miettiä tarjottavan palvelun kustannusten suhde siihen, että asiakkaat joutuvat odottamaan palvelua. [17] Jonon syntyminen ja huomiot jonottamisesta aiheutuvista kustannuksista Jonoja syntyy aina, kun asiakkaat hakeutuvat sattumanvaraisesti johonkin palveluun. Asiakas ei joka tilanteessa ole aina ihminen, vaan esimerkiksi lastausta odottava rekka tai täyttämistä odottava tilaus. Jonottamisen huomioon ottaminen ja analysoiminen on tärkeää, koska asiakkaat kokevat jonottamisen ja siitä koituvan odottamisen negatiivisena. Jonoja syntyy myös siksi, että joidenkin tilausten täyttämiseen menee kauemmin kuin toisten. Toisin sanoen järjestelmä ylikuormittuu väliaikaisesti ja syntyy jono. Palveluissa, joissa asiakkaiden saapumisen ja palveluiden keston vaihtelut ovat olemattomia, ei synny jonoa samalla tavalla kuin niihin, jotka eivät ole yhtä koordinoituja. [17] Automatisoidussa rajatarkastuksessa, niin kuin rajatarkastuksissa lentoasemalla muutenkin, jonoja tarkastuksiin syntyy, kun tarkastukseen saapuu samanaikaisesti iso joukko ihmisiä, esimerkiksi usean ison koneen laskeutuessa peräjälkeen. Jonoteorian avulla voidaan osittain määrittää, paljonko tarkastuspisteitä tulisi milloinkin olla auki kerralla, että tarkastukset sujuisivat mahdollisimman joutuisasti. Palvelun tarjoajan tulisi ottaa huomioon muutama seikka jonottamisesta: Jonottamiseen varatusta alueesta saattaa koitua maksuja, jotka tulee ottaa huomioon jonon maksimipituudessa. Asiakkaat saattavat myös lähteä jonosta ennen kuin saavat palvelua, mikä näkyy yrityksessä
16 13 menetettyinä tuloina ja jopa yrityksen liikearvon laskuna. Myös asiakastyytyväisyys laskee, jos jonottaminen vie paljon aikaa, jolloin myös muu liiketoiminta voi kärsiä ylimääräisestä odottamisesta. [17] Rajatarkastusten yhteydessä näin ei varsinaisesti ole, vaan lentoasemalta on varattu tarkastuksiin tietyt alueet ja jokaisen on läpäistävä tarkastukset ennen Schengenin ulkorajan ylittämistä. Tilat ovat kuitenkin rajalliset ja sujuvien rajatarkastusten takaamiseksi toiminnan tulee olla jouhevaa. Kasvava liikenne rajoilla ja asiakastyytyväisyys ovat haasteita, joihin esimerkiksi automatisoidulla rajatarkastuksella pyritään vastaamaan Jonoteorian perusteet Käsiteltäessä jotakin prosessia jonoteorian mukaisesti kokonaiskuluihin tulee ottaa huomioon kaksi erillistä seikkaa: asiakkaalle odottamisesta koituneet kulut ja palvelun tarjoajalle palvelusta aiheutuneet kulut. Optimitilanteessa kokonaiskulut ovat minimissään, mutta kokonaiskulujen käyrä ei välttämättä kulje kummankaan kulukäyrän mukaan, vaan on näistä irrallinen, jolloin optimitilanne ei välttämättä ole kahden käyrän leikkauspisteessä (kuva 1). [17] Kuva 1. Palvelun kokonaiskulut Palvelun tarjoajalle palvelun tuottamisesta koituvien kulujen pitäisi olla tiedossa, jotta liiketoiminta olisi ylipäänsä kannattavaa, mutta asiakkaalle odottamisesta koituvan haitan laskeminen ei välttämättä ole yksinkertaista. [17] Rajatarkastuksesta Rajavartiolaitokselle koituvia kuluja, henkilötyövuosia, saadaan automatisoidun rajatarkastuksen avulla kohdistettua muuhun kuin rajatarkastuksiin. Asiakkaille, tarkastettaville, tämä ei saa kuitenkaan näkyä pidempinä jonotusaikoina. Tavoitteena onkin kohdistaa henkilöresursseja ilman, että rajatarkastukset venyvät tai Schengen-alueen sisäinen turvallisuus heikenny. Rajatarkastusprosessissa pitää tasapainoilla sujuvan, mutta tehokkaan tarkastuksen ja vähenevien henkilöresurssien välissä.
17 14 On useita erilaisia jonoteoriamalleja ja on tärkeää valita oikeanlainen malli kuvaamaan tiettyä prosessia, että kuvaus onnistuisi mahdollisimman hyvin. Neljän pääperiaatteen avulla mallinnuksen voi saada onnistumaan hyvin. Nämä ovat kuvattava lähde- eli asiakasjoukko, automaattien lukumäärä, saapumis- ja palvelumalli ja jonotusjärjestys. Lähdejoukko pitää valita joko rajoitetuksi tai rajoittamattomaksi. Toisin sanoen pitää pystyä määrittelemään, tulevatko asiakkaat jostakin tietystä joukosta, jolloin heidän maksimimääränsä on tiedossa ja rajoitettu ja tiedetään, että ainakaan enempää asiakkaita ei voi tulla. Tällainen tilanne voi olla esimerkiksi huoltomiehellä, joka vastaa, että kaikki tietyt laitteet toimivat oikein. Joukko voi olla myös rajoittamaton, jolloin asiakkaita voi periaatteessa tulla jonottamaan palvelua rajaton määrä. Näin voi käydä esimerkiksi ruokakaupassa, jossa ei voida arvioida, tuleeko kassajonoon kymmenen vai sata ihmistä yhden päivän aikana. [17] Rajatarkastuksessa lentoasemalla palveluun tulevien tarkastettavien lukumäärää voidaan selvittää lentojen lukumäärän ja lentokoneiden matkustajakapasiteettien avulla. Tällä tavalla voidaan selvittää tarkastettavien maksimimäärä, jos kaikkien koneiden kaikki paikat täytettäisiin, ja tätä tietoa voidaan soveltaa halutulla aikavälillä. Tutkittaessa maahantulopuolen rajatarkastusautomaatteja on joukko helposti rajattavissa enintään lentokoneen kapasiteetin kokoiseksi kerrallaan ja matkustajat saapuvat rajatarkastukseen melko samanaikaisesti pian laskeutumisen jälkeen. Lähtöpuolella ihmiset voivat kulkea rajatarkastuksen läpi paljon vapaammin, omassa aikataulussaan, mikä hankaloittaa arviointia. Tähän voi saada apua tarkastettavien ennakkotiedoista, jotka lentoyhtiöiden tulee toimittaa rajaviranomaisille, ainakin siltä osin, paljonko lennolla on Schengen-valtioiden kansalaisia suhteessa kolmansien maiden kansalaisiin. Joukon voidaan katsoa olla rajoittamaton, jos ennakkotietoja ei oteta huomioon lainkaan, mutta joukon koko voidaan lentoasemalla myös laskea helposti. Ei voida kuitenkaan varmasti sanoa, kuinka moni tästä joukosta kulkee automatisoidun rajatarkastuksen läpi ja ketkä käyttävät perinteistä rajatarkastusta. Tätä suhdetta voidaan arvioida aiempien päivien lukumäärien avulla ja tietokin on melko helposti saatavilla jo olemassa olevista taulukoista. Palvelimien lukumäärä on toinen jonottamiseen olennaisesti vaikuttava asia. Palvelemia voi olla yksi tai useita vierekkäin ja niihin jonottamiskäytäntö vaikuttaa myös palvelimelle pääsyyn. Asiakkaat voivat joutua jonottamaan kerralla yhdelle palvelimelle tai yhdeltä palvelimelta päästyään heti jonottamaan seuraavalle. Esimerkki usean jonotuskerran tapahtumasta voi olla huvipuisto, jossa ihmiset jonottavat aina seuraavalle laitteelle edellisestä päästyään (yksi palvelin, useita jonotuskertoja) (kuva 2). [17]
18 15 Kuva 2. Palvelinten lukumäärä Automatisoidussa rajatarkastuksessa ruuhkatilanteissa olennaista on, jonottavatko tarkastettavat yhdessä jonossa kaikille automaateille (monen palvelimen jono), vai onko joka automaatille oma jono (monta yhden palvelimen jonoa). [18] Automatisoidussa rajatarkastuksessa palvelimia on vierekkäin aina useita, Helsinki-Vantaan lentoasemalla vähintään viisi. Tarkastettavat jonottavat yhdessä jonossa ja oman vuoron tullessa menevät seuraavalle vapaalle automaatille tarkastukseen. Kyseessä on siis useita palvelimia, yksi jonotuskerta -malli. Jos yksi automaatti menee epäkuntoon, monen palvelimen jonossa tarkastettavat voivat sujuvasti mennä muille toimiville automaateille menettämättä paikkaansa, kun taas jonotettaessa yhdelle automaatille, tarkastettavat joutuvat peruuttamaan ja vaihtamaan jonoa. Helsinki-Vantaan lentoasemalla on kokeiltu erilaisia vaihtoehtoja ja nykyinen malli on havaittu toimivaksi. Alakerran maahantulon automaateista kerätyistä tiedoista käy ilmi, että eri tarkastuspisteitä käytetään selvästi epätasaisesti. Automaatit kaksi ja kolme ovat käytetympiä kuin automaatti neljä ja erityisesti automaatit yksi ja viisi. [19] Tämä on selitettävissä muutaman eri asian avulla. Automaatit yksi ja viisi ovat linjaston sivuilla ja osittain tolppien takana ja automaatti neljä on myös hieman reunassa automaatteihin kaksi ja kolme verrattuna. Rajanylittäjät hakeutuvat heitä lähinnä oleville porteille, jos kaikki portit ovat vapaita. Rajanylittäjät myös menevät helposti automaatille, jota joku muu käyttää, vaikka vieressä olisikin vapaa automaatti. Jostain syystä vapaata automaattia ei älytä välttämättä käyttää. Jonot syntyvät, kun asiakkaiden saapumistiheys ja palvelun tarjontasykli vaihtelevat ja palvelu hetkellisesti ylikuormittuu. Useissa tilanteissa näiden vaihtelua kuvataan teoreettisilla jakaumilla, kuten Poissonin jakaumalla tai negatiivisella eksponenttijakaumalla. Poissonin jakaumalla saa usein kuvattua hyvin asiakkaiden saapumistiheyden aikayksikköä kohden. Ne-
19 16 gatiivisella eksponenttijakaumalla taas voidaan kuvata palvelunkestoa. Saapumis- ja palvelumallia määritettäessä pitää tehdä oletus, että asiakkaat pysyvät kärsivällisesti jonossa kunnes saavat palvelua eivätkä poistu jonosta, vaihda jonoa tai jätä tulematta jonoon, jos katsovat jonon olevan liian pitkä. [17] Rajatarkastusten yhteydessä tämä oletus on helppo tehdä, varsinkin kun kaikki jonottavat ensin yhdessä ja menevät omalla vuorollaan vapaaseen tarkastuspisteeseen. Joissakin tapauksissa, tavallisissa tarkastuspisteissä, jonon vaihtaminen on tehty mahdottomaksi puomittamalla jonotusalue. Tarkastettavat kuitenkin saapuvat tarkastukseen, varsinkin maahantulopuolella, joukoittain aina koneen laskeuduttua. Tämä aiheuttaa hetkellistä kuormitusta tarkastuksissa, mutta siihenkin voidaan varautua seuraamalla koneiden saapumisaikatauluja tai lähtöpuolella lähtöaikatauluja. Jonotusjärjestys on usein melko yksinkertainen päätettävä: ensimmäisenä tullut saa ensimmäisenä palvelua. Joissakin tilanteissa, kuten sairaalan ensiavussa voidaan kuitenkin valita toisinkin perustein, esimerkiksi asiakkaan kiireellisyyden perusteella. Tällöin ensin palveltava asiakas arvioidaan niin sanotusti asiakkaan odotushinnalla. [17] Rajatarkastuksissa käytäntö on yleisesti hyvin selkeä ja jokainen tarkastettava odottaa omaa vuoroaan saapumisjärjestyksessä. Poikkeuksiakin tietysti on, kuten Schengen-linjat ja ei-schengen-linjat ja tarkastettavien jakautuminen näihin linjoihin, jotkin normaalista passista poikkeavat matkustusasiakirjat ja VIP-henkilöt Jonoteorian käyttäminen ja sen mahdollistamat havainnot Jonoteorian oikea käyttö mahdollistaa erilaisten palvelua kuvaavien lukuarvojen saamisen. Tähän vaikuttaa kuitenkin palvelun ja palveluun jonottamisen tarkka määrittäminen. Automatisoidun rajatarkastuksen yhteydessä jonoteoriaa voidaan käyttää apuna selvitettäessä esimerkiksi, kuinka monta tarkastuspistettä tulisi olla avoinna, että rajatarkastus toimisi sujuvasti, kun siihen tulee suuri joukko ihmisiä. Tässä olennaista on, missä suhteessa tarvitaan automaatteja ja perinteisiä tarkastuspisteitä. [18] Kaikki tarkastettavat eivät kuitenkaan voi koskaan kulkea nykyisenlaisten automaattien läpi. Tällaisessa tilanteessa tulee kuitenkin tietää saapuvien tarkastettavien mahdollisuuksista käyttää automaatteja. Enemmänkin kyse on kuitenkin perinteisten porttien aukiolotarpeesta, koska ne työllistävät rajavartijoita paljon enemmän suhteessa tarkastuksen läpäisseisiin tarkastettaviin. Jonoteorian hyödyntämisessä automatisoidussa rajatarkastuksessa ei välttämättä ole tärkeää, kuinka monta automaattia on kerralla auki, koska kokenut rajavartija voi yhtä hyvin valvoa niin kahta kuin viittäkin automaattia samalla työpanoksella, eikä automaatteja välttämättä ole
20 17 rinnakkain niin monta, että niitä valvomaan tarvittaisiin useampi rajavartija. Automaatteja on kuitenkin kerrallaan auki vähintään viisi, jos kaikki ovat kunnossa. Enemmän työpanosta vaativat perinteiset rajatarkastukset, kun kaikilla tarkastettavilla ei ole mahdollista käyttää automaattilinjastoja. Asiakkaiden saapumistiheys, eli kuinka monta asiakasta tarkastukseen saapuu aikayksikköä kohden, on automatisoitua rajatarkastusta mallinnettaessa lähtökohta mallinnukselle. Osa asiakkaista menee automaateille, osa perinteiseen tarkastukseen ja tämä suhde määrittelee tarpeen, kuinka paljon kumpiakin tarkastuspisteitä tulee olla avoinna. Automaattien käyttöaste on myös hyvä mittari. Näiden avulla saadaan selville automatisoidun rajatarkastuksen kannattavuus. [18] Laskukaavoja on tarkasteltu liitteessä 2. Liitteen kaavat ovat peräisin Hamusen [18] ja Keinäsen [20] töistä. Laskuissa käytettävät lukuarvot ovat aitoja Helsinki-Vantaan lentoasemalta saatuja tietoja, joita tarkastuksista kerätään päivittäin. Liitteessä on tarkastettu yhden saapuneen lennon matkustajien jakautumista automatisoituun ja perinteiseen tarkastukseen ja heidän selviytymistään automatisoidusta tarkastuksesta olemassa olevien aineistojen tietojen pohjalta. Tarkasteluajanjakso on yhdeksän minuuttia, jonka aikana tarkastettiin 110 henkilöä, mikä ei anna todellista kuvaa automatisoidun rajatarkastuksen toiminnasta joka tilanteessa, mutta sitä voidaan käyttää esimerkkinä ja apuna aihetta syvällisemmin mallinnettaessa. 2.4 Lohkokaavio Teknistä prosessia voidaan mallintaa ja havainnollistaa yksinkertaisesti esimerkiksi lohkokaaviolla. Lohkokaavio antaa yksinkertaisen kokonaiskuvan esitettävästä asiasta ilman yksityiskohtia ja se on helposti omaksuttavissa muutamalla silmäyksellä. Monimuotoisempia esityksiä voidaan tehdä vuokaavioiden avulla. [21] Kuva 3. Esimerkki lohkokaaviosta Rajatarkastusprosessi tarkastettavan näkökulmasta -kaavio (kuva 3) kuvaa rajatarkastuksen eri vaiheita. Laatikot ovat prosessin eri vaiheita tarkastettavan henkilön näkökulmasta ja nuolet
21 osoittavat näiden välillä prosessin etenemisjärjestystä. Kaavion alapuolella oleva iso laatikko osoittaa, että koko prosessi kuvaa rajatarkastusta ja pienet laatikot sen eri osia. 18 Lohkokaavio muodostuu erilaisista symboleista eli lohkoista ja nuolista. Lohkot voivat muodollaan tai sisällöllään kuvata jotakin tiettyä prosessia, laitteen osaa tai tiedon muuttumista, mallinnettavasta prosessista riippuen. Nuolet kuvaavat informaation tai fysikaalisen suureen kulkua prosessin eri osasta toiseen (kuva 4). Lohkoon saapuvaa nuolta kutsutaan herätteeksi tai tulosuureeksi ja lohkosta lähtevää nuolta vasteeksi tai lähtösuureeksi. [22] Kuva 4. Informaation kulku lohkokaaviossa Lohkokaavion yksinkertaisesta kuvauksesta huomaa helposti informaation kulun järjestelmän läpi lohkosta toiseen ja sen muuttumisen matkalla. [22] Erilaiset lohkokaaviot Lohkokaavioita on erilaisia kuin pelkkä lohkojen ja nuolten muodostama mallinnus, jossa nuolet kuljettavat informaatiota lohkosta toiseen. Sipulikaavio muodostuu kerroksista. Ydinprosessi on keskellä ja sen ympärillä olevat prosessit ovat siitä riippuvaisia. Puukaavio taas muistuttaa tavanomaista lohkokaaviota, mutta siinä lohkojen välillä ei ole lainkaan nuolia, vain pelkät viivat. Kaavion tiedot ovat hierarkkisessa järjestyksessä. [21] Automatisoidun rajatarkastuksen kuvaamiseen erilaisista lohkokaavioista voidaan käyttää puukaaviota, koska kyse on tapahtumaketjusta, jossa laatikoilla kuvataan prosessin eri vaiheita ja viivoilla siirtymistä yhdestä vaiheesta toiseen. Tällä tavalla voidaan esittää, mitä itse automaatissa tapahtuu teknisestä näkökulmasta tarkastuksen eri vaiheissa Lohkokaavion luominen Lohkokaavion luomiseen on olemassa monia tietokoneohjelmia, jotka mahdollistavat erilaisten kaavioiden luomisen näppärästi. Helpoimmillaan yksinkertaisen lohkokaavion voi luoda esimerkiksi Microsoft Officen PowerPoint- tai Word-ohjelmalla. Ohjelmasta pitää valita
22 19 SmartArt-työkalu, jonka avulla pystyy luomaan useita erilaisia lohkokaavioita, aina tilanteen mukaan. [23] Ne ovat yksinkertaisia ja havainnollistavia kaavioita esitettävästä prosessista ja hyvin tehtyinä ilmentävät ja kuvaavat prosessia onnistuneesti. 2.5 Kehittyneemmät prosessinmallinnusmenetelmät On olemassa monia yrityksiä, jotka tarjoavat työkseen prosessimallinnuksia ja niitä tuottavia ohjelmia. Nämä menetelmät voivat olla kalliita ja raskaita aikaisemmin esitettyihin verrattuna, mutta ne ovat monipuolisia ja tehty varta vasten prosessien kehittämistä varten. Ohjelmien avulla on mahdollista tehdä paljon muutakin kuin mallintaa jokin prosessi; ohjelma voi toimia kaiken toiminnan perustana ja sillä mallinnetun vuokaavion avulla kaiken olennaisen saa koottua helposti samaan paikkaan, yhden mallinnuksen alle. Tällaisissa automaattisissa prosessianalyyseissa voidaan käyttää hyväksi prosessista jo olemassa olevaa dataa, jonka avulla ohjelma itse piirtää ja laskee prosessimallinnuksen. Tämä säästää aikaa ja vaivaa ja antaa mahdollisuuden keskittyä olennaiseen. Tuotos voidaan samalla jakaa kaikkien sitä tarvitsevien saataville. Rajavartiolaitoksella ja Helsinki-Vantaan lentoasemalla on omat tapansa jakaa yhteiset tietonsa keskenään, eikä yhtä yhteistä järjestelmää olisi helppo saada toimimaan monen eri toimijan ja organisaation välillä heidän omissa verkoissaan. Kehittyneemmät prosessimallinnusmenetelmät eivät ole pelkästään prosessin tukena ja hahmottamisen apuvälineenä, vaan toimivat itse osana koko prosessia, ikään kuin prosessin runkona, jonka päälle koko varsinainen prosessi itsessään rakentuu. Tämä kaikki vaatii kuitenkin paljon omaa tietotekniikkaansa eikä automatisoidun rajatarkastuksen yhteydessä tällaiseen ole resursseja QPR ProcessDesigner Yksi esimerkki kehittyneemmistä prosessimallinnusmenetelmistä on suomalaisen QPRyrityksen ProcessDesigner-ohjelma, jolla prosessi voidaan mallintaa, sitä voidaan analysoida sekä kehittää. ProcessDesigner-ohjelma ei toimi vain prosessin mallintamisessa, vaan se voi olla apu ja osa jokapäiväistä työtä. Ohjelman avulla tietty, jo mallinnettu prosessi voidaan saattaa alusta loppuun, ohjelmaan saadaan sisällytettyä kaikki muut tarvittavat tiedot ja lomakkeet prosessista ja se voidaan jakaa helposti myös sähköisesti. ProcessDesigner-ohjelma on iso askel eteenpäin lohkokaaviosta, mutta perusrakenne on hyvin samantyyppinen. Siinä, missä lohkokaaviolla voidaan prosessi mallintaa yksinkertaisesti siten, että sen hahmottaminen on helppoa, ProcessDesigner-ohjelman avulla prosessissa voidaan ottaa huomioon kaikki
23 20 olennainen yhdellä kertaa ja se voi toimia tukena koko prosessin ajan, ei vain sen hahmottamisessa. [24] Käytännössä ohjelmalla luodaan yksi iso lohkokaavio, johon on koottu kaikki olennainen prosessin kulusta. Paitsi, että kaaviolla voidaan kuvata prosessin kulkua, se toimii itse koko ajan prosessin alustana ja prosessi voidaan suorittaa sitä käyttämällä.
24 21 3 AUTOMATISOITU RAJATARKASTUS 3.1 Automatisoidun rajatarkastusautomaatin toiminta Helsinki-Vantaan lentoasemalla käytettävä rajatarkastusautomaatti on portugalilainen VBe- Gate, jonka on valmistanut Vision-Box -niminen yritys [5, s. 3]. Automaatteja on kahta eri sukupolvea, jotka eroavat teknisesti hieman toisistaan. Käytännön eroa tarkastettavalle ei kuitenkaan ole, mutta uudempia automaatteja voitaisiin periaatteessa käyttää joustavasti sekä Schengen-alueelle tulotarkastukseen että lähtötarkastukseen, toisin kuin vanhoja. Länsisatamassa tilanne on toteutettu näin pienempien tilojen ja tarkastettavien määrien vuoksi. Optimitilanteessa yksi rajatarkastaja valvoo viittä automaattia kerrallaan. Tähän ei kuitenkaan Helsinki-Vantaalla usein päästä. [3] Tarkastettavalle automatisoitu rajatarkastus on hyvin yksinkertainen ja jonotuksineen nopea ja oikein käytettynä varsinkin ruuhkatilanteissa usein joutuisampi kuin rajavartijan suorittama perinteinen rajatarkastus. Tosin tämä johtuu osittain siitä, että automaateilla on usein vähemmän tarkastettavia eikä heille tehdä erikseen perusteellista maahantulotarkastusta, kuten perinteisessä rajatarkastuksessa kolmansien maiden kansalaisille. Tarkastettava valitsee vuorollaan vapaan automaatin. Koska automaatteja on enemmän käytössä, niille on yleensä lyhyemmät jonot kuin rajavartijoiden suorittamiin rajatarkastuksiin. Tilanne saattaa muuttua jatkossa, kun biometriset passit yleistyvät ja viisumivapaiden maiden kansalaisten mahdollisuudet käyttää automaatteja lisääntyvät, jos automaatteja ei samalla lisätä. [3] Varsinainen rajatarkastus, passin lukemisesta tarkastuksen päättymiseen, kestää usein hieman pidempään automatisoidussa kuin perinteisessä tarkastuksessa, mutta kokonaisuudessa jonottamisineen automaatista selviää usein nopeammin. Automaatit lisäävät kuitenkin rajatarkastuskapasiteettia ilman, että rajavartijoita tarvitaan useita lisää ja tämä nopeuttaa sekä automatisoidusti että perinteisesti tarkastettavien henkilöiden rajatarkastuksiin kuluvaa kokonaisaikaa. Jonottaminen tarkastukseen on siis olennainen osa tarkastuksen kokonaiskestosta, koska varsinainen tarkastus kestää keskimäärin yhtä kauan. Tietenkin ihmisten oikeanlainen toimiminen automaatilla vaikuttaa myös asiaan. Turhia viivytyksiä tulee, kun automaatilla toimitaan hätäisesti. Nämä viivytykset voivat jopa kaksinkertaistaa koko tarkastukseen kuluvan ajan. [3] Automatisoitu rajatarkastus käynnistyy, kun tarkastettava asettaa passinsa lukulaitteeseen tietosivu lukijalle avattuna (kuva 5). Tästä lukija lukee sirun tiedot ja skannaa passin tietosivun
Schengen-alueen laajentumisen taustaa
MEMO/07/618 Bryssel 20. joulukuuta 2007 Schengen-alueen laajentumisen taustaa Alankomaiden, Belgian, Luxemburgin, Ranskan ja Saksan hallitukset allekirjoittivat 14. kesäkuuta 1985 luxemburgilaisessa Schengenin
RAJATARKASTUSPROSESSIN AUTOMATISOINTI JA SIINÄ HYÖDYNNETTÄVÄ HENKILÖTUNNISTUSMENETELMÄ
MAANPUOLUSTUSKORKEAKOULU RAJATARKASTUSPROSESSIN AUTOMATISOINTI JA SIINÄ HYÖDYNNETTÄVÄ HENKILÖTUNNISTUSMENETELMÄ Esiupseerikurssin tutkielma Kapteeni Sami Henttonen Esiupseerikurssi 67 Maasotalinja Huhtikuu
PE-CONS 55/1/16 REV 1 FI
EUROOPAN UNIONI EUROOPAN PARLAMENTTI NEUVOSTO Strasbourg, 15. maaliskuuta 2017 (OR. en) 2015/0307 (COD) LEX 1723 PE-CONS 55/1/16 REV 1 FRONT 484 VISA 393 SIRIS 169 COMIX 815 CODEC 1854 EUROOPAN PARLAMENTIN
90. Rajavartiolaitos
90. Rajavartiolaitos S e l v i t y s o s a : Rajavartiolaitoksen vision mukaan Suomessa on Euroopan turvallisimmat raja- ja merialueet. Rajavartiolaitos on yhteistyökykyinen, kansainvälisesti arvostettu
Euroopan unionin neuvosto Bryssel, 21. helmikuuta 2017 (OR. en) Toimielinten välinen asia: 2016/0391 (NLE) 6503/17 SCH-EVAL 71 FRONT 86 COMIX 143 ILMOITUS Lähettäjä: Neuvoston pääsihteeristö Päivämäärä:
Yleistä. Esimerkki. Yhden palvelimen jono. palvelin. saapuvat asiakkaat. poistuvat asiakkaat. odotushuone, jonotuspaikat
J. Virtamo 38.3143 Jonoteoria / Jonojärjestelmät 1 JONOJÄRJESTELMÄT Yleistä Jonojärjestelmät muodostavat keskeisen mallinnuksen välineen mm. tietoliikenne- ja tietokonejärjestelmien suorituskyvyn analysoinnissa.
EUROOPAN KOMISSIO Bryssel 19.2.2014 COM(2014) 74 final KOMISSION KERTOMUS EUROOPAN PARLAMENTILLE JA NEUVOSTOLLE Asetuksen (EY) N:o 1931/2006 muuttamisesta siten, että Kaliningradin alue ja tietyt Puolan
EUROOPAN PARLAMENTTI 2009-2014 Kansalaisvapauksien sekä oikeus- ja sisäasioiden valiokunta 25.6.2013 TYÖASIAKIRJA maahantulo- ja maastalähtöjärjestelmän perustamisesta Euroopan unionin jäsenvaltioiden
J. Virtamo 38.3143 Jonoteoria / Littlen tulos 1 Littlen tulos Littlen lause Littlen tuloksena tai Littlen lauseena tunnettu tulos on hyvin yksinkertainen relaatio järjestelmään tulevan asiakasvirran, keskimäärin
RAJAN ENNAKOIVAT TOIMENPITEET TURVALLISUUDEN LISÄÄMISEKSI. 27.11.2013 klo 09.50 10.30 Kapteeni Ismo Kärhä Vaalimaan rajatarkastusasema
RAJAN ENNAKOIVAT TOIMENPITEET TURVALLISUUDEN LISÄÄMISEKSI 27.11.2013 klo 09.50 10.30 Kapteeni Ismo Kärhä Vaalimaan rajatarkastusasema VAALIMAAN RAJATARKASTUSASEMA Vaalimaan rt-aseman tehtävä Tehtävä ja
Kuvat Web-sivuilla. Keskitie:
Kuvat Web-sivuilla Nielsen: Web-sivun kuvitus on pyrittävä minimoimaan vasteajan takia. Kaikki perusteeton kuvitus on karsittava. Yksi kuva vastaa tuhatta sanaa vs Latausajassa yksi kuva vastaa kahta tuhatta
Optimaalisen tarkastusvälin määrittäminen suun terveydenhuollossa
Projektin väliraportti Optimaalisen tarkastusvälin määrittäminen suun terveydenhuollossa 13.4.2012 Mat-2.4117 Operaatiotutkimuksen projektityöseminaari Toimeksiantaja: Nordic Healthcare Group Projektiryhmä:
Matti Toivonen, Tampereen yliopisto
Matti Toivonen, Tampereen yliopisto Mitä mahdollisuuksia prosessiajattelu voi tuoda toiminnan kehittämisessä kuntien teknisillä toimialoilla? Mitä prosessien kehittäminen edellyttää organisaatiolta? Esim
IT-palvelupisteen palvelutason mittaaminen
IT-palvelupisteen palvelutason mittaaminen Diplomityöseminaari, 16.2.2010 Kaisa Vuorensola Ohjaaja: KTM Minna Metsänvuori Valvoja: Dos. Kalevi Kilkki Esityksen sisältö Tutkimuksen lähtökohta Tutkimuskysymys
J. Virtamo Jonoteoria / Prioriteettijonot 1
J. Virtamo 38.3143 Jonoteoria / Prioriteettijonot 1 Prioriteettijonot Tarkastellaan M/G/1-jonojärjestelmää, jossa asiakkaat on jaettu K:hon prioriteettiluokkaan, k = 1,..., K: - luokalla 1 on korkein prioriteetti
6342/17 ai/paf/mh 1 DRI
Euroopan unionin neuvosto Bryssel, 21. helmikuuta 2017 (OR. en) Toimielinten välinen asia: 2015/0307(COD) 6342/17 CODEC 219 FRONT 73 SIRIS 36 COMIX 123 PE 8 ILMOITUS Lähettäjä: Vastaanottaja: Asia: Neuvoston
EUROOPAN PARLAMENTTI 2004 2009 Kansalaisvapauksien sekä oikeus- ja sisäasioiden valiokunta 2007/0216(COD) 16.7.2008 KOMPROMISSITARKISTUKSET 1-4 Mietintöluonnos (PE405.718v01-00) ehdotuksesta Euroopan parlamentin
Kokonaisarkkitehtuuri ja päätöksenteko
Kokonaisarkkitehtuuri ja päätöksenteko ICT Expo 2012 Anna Aaltonen Senior Consultant Coala Oy www.coala.fi, anna.aaltonen@coala.fi Jos kokonaisarkkitehtuuria ei hyödynnetä, on se hukkainvestointi. Hyödyntämistapoja
Mitä raportit ja tilastot kertovat?
Mitä raportit ja tilastot kertovat? 2 Sisällysluettelo Sisällysluettelo... 1 1 Mitä tietoja raportissa voi kerätä?... 3 2 Raportissa tarkasteltavat käyttäjät... 4 3 Raportissa esillä olevat asiat... 5
Vasteaika. Vasteaikaa koskeva ohje ei ole juuri muuttunut Robert B. Millerin vuonna 1968 pitämästä esityksestä:
Nielsen: "Olen tutkinut Webin käytettävyyttä vuodesta 1994, ja jokaisessa tutkimuksessa esiin on noussut sama asia: käyttäjät haluaisivat sivujen latautuvan nopeammin. Aluksi olin sitä mieltä, että käyttäjät
FYSP101/K1 KINEMATIIKAN KUVAAJAT
FYSP101/K1 KINEMATIIKAN KUVAAJAT Työn tavoitteita tutustua kattavasti DataStudio -ohjelmiston käyttöön syventää kinematiikan kuvaajien (paikka, nopeus, kiihtyvyys) hallintaa oppia yhdistämään kinematiikan
LIITTEET. asiakirjaan KOMISSION TIEDONANTO EUROOPAN PARLAMENTILLE, EUROOPPA- NEUVOSTOLLE JA NEUVOSTOLLE
EUROOPAN KOMISSIO Bryssel 4.3.2016 COM(2016) 120 final ANNEXES 1 to 2 LIITTEET asiakirjaan KOMISSION TIEDONANTO EUROOPAN PARLAMENTILLE, EUROOPPA- NEUVOSTOLLE JA NEUVOSTOLLE Etenemissuunnitelma Schengen-järjestelmän
Kuntien KA-mallit ilo silmälle?
Osa esitetyistä malleista on poistettu julkaistavasta materiaalista Kuntien KA-mallit ilo silmälle? Käytännön kokemuksia kuntien KA-malleista, mallintamisesta ja mallien käyttämisestä Jari Hintsala Kuntien
LIITE. ehdotukseen. Euroopan parlamentin ja neuvoston asetus
EUROOPAN KOMISSIO Bryssel 30.6.2016 COM(2016) 434 final ANNEX 1 LIITE ehdotukseen Euroopan parlamentin ja neuvoston asetus kolmansien maiden kansalaisten oleskeluluvan yhtenäisestä kaavasta 13 päivänä
Fassment-projektin alustava analyysi
Fassment-analyysi Fassment-projektin alustava analyysi Versio Päiväys Kommentit 1.0 1.4.2013 Uusyrityskeskukselle lähetetty versio 2.0 Uusyrityskeskuksen kommenttien pohjalta korjattu versio Fassment-analyysi
Näytesivut 40 Kylppärit kuntoon
ut iv es yt Nä 40 Kylppärit kuntoon 4 REMONTTITYYPPI 3: KAIKKIEN KYLPYHUONEIDEN YHTÄAIKAINEN SANEERAUS Kylpyhuoneiden käyttöikä on yleensä noin 20 25 vuotta. Yhtiössä tulee aloittaa kylpyhuonesaneerausten
U 36/2009 vp. Maahanmuutto- ja eurooppaministeri Astrid Thors
U 36/2009 vp Valtioneuvoston kirjelmä Eduskunnalle ehdotuksesta neuvoston asetukseksi Schengenin sopimuksen soveltamisesta tehdyn yleissopimuksen muuttamisesta pitkäaikaiseen oleskeluun tarkoitetun viisumin
Kaavioiden rakenne. Kaavioiden piirto symboleita yhdistelemällä. Kaavion osan toistaminen silmukalla. Esimerkkejä:
2. Vuokaaviot 2.1 Sisällys Kaavioiden rakenne. Kaavioiden piirto symbolta yhdistelemällä. Kaavion osan toistaminen silmukalla. Esimerkkejä: algoritmi oven avaamiseen vuokaaviona, keskiarvon laskeminen
Kokemukset automatisoidusta rajatarkastuksesta Helsinki-Vantaan lentoasemalla
Kokemukset automatisoidusta rajatarkastuksesta Helsinki-Vantaan lentoasemalla Kaarla, Keni 2015 Leppävaara Laurea-ammattikorkeakoulu Leppävaara Kokemukset automatisoidusta rajatarkastuksesta Helsinki-Vantaan
Riskienhallinta rajatarkastuksissa kohti turvaluokitettua kansalaisuutta? Tutkija Minna Jokela Raja- ja merivartiokoulu
Riskienhallinta rajatarkastuksissa kohti turvaluokitettua kansalaisuutta? Tutkija Minna Jokela Raja- ja merivartiokoulu Riskit ja rajaturvallisuus Riskit, riskiyhteiskunta, riskikäyttäytyminen, riskianalyysi,
Talousesitys 01. Rajavartiolaitoksen toimintamenot (siirtomääräraha 2 v) Momentille myönnetään nettomäärärahaa 228 479 000 euroa. Määrärahaa saa käyttää myös: 1) Rajavartiolain (578/2005) 81 :n nojalla
Kuntatilastot valtiovarainministeriön hallinnonalalla
Kuntatilastot valtiovarainministeriön hallinnonalalla Kuntatieto-ohjelman käynnistystilaisuus Tieteiden talo 8.5.2013 Ylijohtaja Päivi Laajala Kuntatilastoilla keskeinen rooli 1) Kuntapolitiikan valmistelu
Kaavioiden rakenne. Kaavioiden piirto symboleita yhdistelemällä. Kaavion osan valitseminen päätöksellä ja toistaminen silmukalla.
2. Vuokaaviot 2.1 Sisällys Kaavioiden rakenne. Kaavioiden piirto symbolta yhdistelemällä. Kaavion osan valitseminen päätöksellä ja toistaminen silmukalla. Esimerkkejä: algoritmi oven avaamiseen vuokaaviona,